**Adony Város Önkormányzat Képviselő-testületének**

12/2015. (V. 29.) önkormányzati rendelete a

a közterületek elnevezéséről, valamint az ingatlanok házszámozásáról

Adony Város Önkormányzat Képviselő-testülete a Magyarország helyi önkormányzatiról szóló 2011. évi CLXXXIX. törvény 143. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 3. pontjában meghatározott feladatkörében eljárva a következőket rendeli el:

**I. FEJEZET**

**ÁLTALÁNOS RENDELKEZÉSEK**

1. **A rendelet célja**

1. §A rendelet célja, hogy Adony Város közterületei elnevezésének és az azokhoz csatlakozó ingatlanok házszámozásának egységes rendjét, ezáltal a megfelelő tájékozódást biztosítsa, ennek során a területek azonosíthatósága, illetőleg az ingatlant használó személyek elérhetősége érdekében érvényre juttassa a helyi sajátosságokat, illetve az igazgatási, földrajzi, történelmi, közlekedési és nyelvhelyességi szempontokat.

1. **A rendelet hatálya**

2. §A rendelet tárgyi hatálya kiterjed

1. Adony Város közigazgatási területén lévő közterületekre, az elnevezésükkel kapcsolatos eljárási szabályokra, továbbá
2. az elnevezett közterületekhez csatlakozó, önálló helyrajzi szám alatt nyilvántartott beépítetlen ingatlanok, valamint az előbbi feltételeknek megfelelő beépített ingatlanok főépülete házszámának (a továbbiakban együtt: házszám) megállapítására, illetőleg a házszám feltüntetési módjára.
3. **Értelmező rendelkezések**

3. § (1) *Közterület*: közhasználatra szolgáló minden olyan állami vagy önkormányzati tulajdonban álló földterület, amelyet a rendeltetésének megfelelően bárki használhat, és az ingatlan-nyilvántartás ekként tart nyilván.

1. *Közterület elnevezése*: a közterület neve (előtag) és közlekedési vonatkozású megnevezése (utótag).
2. *Közterület közlekedési vonatkozású megnevezése különösen*: út, utca, körút, köz, sor, park, sétány, tér, fasor, dülő (a továbbiakban együttesen: utca).
3. *Lakcím*: a bejelentett lakóhely, illetve tartózkodási hely címe.

**II. FEJEZET**

**A KÖZTERÜLETEK ELNEVEZÉSÉRE VONATKOZÓ SZABÁLYOK**

1. **A közterület elnevezésének általános szabályai**

4. § (1) Minden belterületi közterületet – kérelemre vagy hivatalból – el kell nevezni. Külterületi közterületet el lehet nevezni.

1. Az új közterület nevét a létrejöttét követő egy éven belül meg kell állapítani.
2. Ha városrendezés, beépítés következtében az elnevezett közterület korábbi egysége megszűnik, az elkülönült (leszakadó) közterület(ek)et – az elkülönítéstől számított egy éven belül – új névvel kell ellátni.
3. Az elnevezett közterület természetes folytatásaként nyíló új közterület szakasz külön elnevezési eljárás nélkül a már elnevezett közterület nevét veszi fel (meghosszabbítás).
4. A közterület nevének megállapításakor figyelemmel kell lenni Adony Város jellegére, történelmére, hagyományaira, földrajzi sajátosságaira. Az elnevezés lehetőleg utaljon a közterületnek a városon belüli elhelyezkedésére és helytörténeti vonatkozásaira.
5. A közterület elnevezése során törekedni kell arra, hogy az elnevezés rövid és közérthető, a magyar nyelvhelyesség szabályainak megfelelő legyen.
6. Az új elnevezéseknél betűk vagy számjegyek nem helyettesíthetik a közterületneveket.
7. A város közigazgatási területén több azonos elnevezésű közterület nem lehet.
8. Közterületet személyről, tárgyról, állatról, növényről, történelmi eseményről, földrajzi névről vagy fogalomról lehet elnevezni.
9. Közterület személyről történő elnevezése
10. §. (1) Személyről közterületet elnevezni halálát követően lehet, de csak a Magyarország helyi önkormányzatairól szóló CLXXXIX. törvény 14. § (2) bekezdése rendelkezéseinek figyelmbe vételével.
11. A közterület nevének meg kell egyeznie a személy által használt családi és utónévvel.
12. Kizárólag családi nevet alkalmazni csak akkor szabad, ha a névadó személyiség így is, vagy így ismert, illetőleg ha az elnevezés egy családról történik.
13. A (2) és (3) bekezdésben foglaltaktól eltérni csak akkor lehet, ha a személy felvett nevén vált ismertté.
14. Ha a névadó személy foglalkozása, hivatása, vagy egyéb ismertető jegye szorosan kapcsolódik a személynévhez, akkor ez a közterület nevében is feltüntethető.
15. Közterület elnevezéssel emléket állítani olyan magyar személynek lehet
    1. akinek közismert tevékenysége a nemzet történelmében kiemelkedő jelentőségű volt és személye közmegbecsülésnek örvend,
    2. aki a tudomány, művelődés, sport vagy társadalmi élet egyéb területén kimagaslóan jelentőset tett, vagy alkotott, s ezáltal személyének az emléke megőrzésre méltó,
    3. akinek a város életében, történelmében kiemelkedő szerepe volt, tevékenységével hozzájárult Adony Város egészének vagy egy részének fejlődéséhez, hírnevének növeléséhez.
16. Közterületet elnevezni olyan nem magyar személyről is lehet, akinek élete, munkássága a város vagy az emberiség egyetemes történelmében kiemelkedő jelentőségű volt.
17. A közterület elnevezésének eljárási szabályai
18. § (1) A közterület elnevezése a képviselő-testület hatáskörébe tartozik.
19. A közterület elnevezésére javaslatot tehet:
    1. Adonyban lakcímmel rendelkező állampolgár,
    2. Adonyban működő társadalmi, civilszervezet,
    3. a képviselő-testület tagja,
    4. a képviselő-testület bizottsága.
20. A közterület elnevezésére irányuló javaslatot a polgármester terjeszti a képviselő-testület elé.
21. A közterület elnevezéséről szóló képviselő-testületi döntést a helyben szokásos módon – a Polgármesteri Hivatal hirdetőtábláján, az önkormányzat hivatalos lapjában, honlapján – közzé kell tenni.
22. A közterület elnevezéséről szóló döntésről értesíteni kell az abban – tevékenységi körük vagy nyilvántartás-vezetési kötelezettségük révén – érintett szerveket, így különösen az illetékes okmányirodát, földhivatalt, rendőrkapitányságot, postahivatalt, tűzoltóságot, mentőállomást, közüzemek központjait.
23. § (1) A közterület nevének megváltoztatására a közterület elnevezésére vonatkozó szabályokat kell alkalmazni.
24. Az elnevezéstől számított 10 éven belül közterület–nevet megváltoztatni csak abban az esetben lehet, ha a közterületnév tartalmának, jelentésének más névvel történő helyettesítése társadalmi és erkölcsi szempontból mindenképpen szükséges.
25. Közterületi névjegyzék

8.§ (1) A város közterületeinek neveiről közterületi névjegyzéket kell vezetni.

(2) A közterületi névjegyzék közhitelű nyilvántartás, abba bárki betekinthet.

1. A közterületi névjegyzék tartalmazza a közterület:
   1. helyrajzi számát/számait,
   2. elnevezését (elő és utótagját),
   3. elnevezésének, névmódosításának időpontját, a képviselő-testület határozatának számát,
   4. korábbi elnevezésére vonatkozó adatokat,
   5. tulajdonosának, kezelőjének nevét.
2. A közterületi névjegyzék vezetéséről a Polgármesteri Hivatal gondoskodik.

III. FEJEZET

**A HÁZSZÁMOZÁSRA VONATKOZÓ SZABÁLYOK**

1. Az ingatlanok házszámozása

9.§[[1]](#footnote-1) (1) Az elnevezett közterületeken a lakóépületeket, egyéb épületeket és beépítetlen telkeket – a továbbiakban: ingatlanok – házszámmal kell ellátni (a továbbiakban: házszámozás).

1. A házszámozást belterületen új közterület létrejötte esetén az elnevezését, telekalakítás esetén az engedélyező határozat jogerőre emelkedését követően 60 munkanapon belül el kell végezni.
2. Egy közterületre nyíló több ingatlan azonos házszámmal nem jelölhető.
3. Az ingatlan házszámát ahhoz a közterülethez kapcsolódóan kell megállapítani, amellyel az ingatlan határos.
4. Ha egy ingatlan több közterülettel is határos (pl. saroktelek, kettő vagy három utcára nyíló telek, stb.) a házszámozást arra az elnevezett közterületre kell vonatkoztatni, amelyről az ingatlan bejárata nyílik.
5. A házszámokat az alábbiak szerint kell megállapítani:
   1. A közterületek házszámai a városközponttól kezdődnek és attól távolódó irányban növekednek, zsákutcát a bejáratától kezdve kell házszámokkal ellátni.
   2. Amennyiben az a) pont szerinti házszámozás nem alkalmazható, az érintett közterület házszámozását a magasabb rendű közút irányából kell kezdeni.
   3. A házszámozás arab számmal, 1-gyel kezdődik és a számok kihagyás nélkül emelkednek a közterülethez tartozó utolsó belterületi földrészig.
   4. A házszámozásnál a számozás növekedésének irányába nézve jobb oldalon a páratlan, bal oldalon a páros számokat kell alkalmazni.
   5. A tér, a park, a körút és más körszerű számozást igénylő közterületen az ingatlanok házszámozása 1-től kezdődően folyamatos, és az óramutató járásával megegyező irányú.
   6. A földrajzi okokból csak egyik oldalán beépíthető közterületek (folyópart, árokpart, stb.) házszámozása 1-től kezdődően folyamatos. Azon közterületek, melyek idővel mindkét oldalán beépíthetőek lehetnek azok számozása a d) pont alapján történik.
   7. A kialakult számozás után megosztott ingatlanok eredeti (alátörés nélküli) házszáma megszűnik, s az újonnan kialakított telkek számának megfelelően a házszám növekedésének irányába arab számú alátörést kap (pl.: 1/1, 1/2, 1/3, stb.).
   8. A kialakult számozás után egyesített vagy összeépült ingatlanok az eredeti házszámuk szélső értékeinek kötőjellel történő jelölésével összevont házszámot kapnak (pl.: 2-4.).
   9. Egy helyrajzi számon álló több, egymástól független, külön rendeltetési egysége(ke)t tartalmazó épületeket az ingatlan házszámát követő alátöréssel és az abc ékezet nélküli nagybetűivel kell megkülönböztetni (pl.: 1/A, 1/B, 1/C, stb.).
   10. Egy épületen belüli több lépcsőházi bejáratot, ikerházat, sorházat az abc ékezett nélküli nagybetűivel kell megkülönböztetni (pl.: 1/A, 1/B, stb.).
   11. Az egy épületen belüli több rendeltetési egység, önálló bejáratát az ajtó szintjelölésével (pl.: földszint, 1. emelet, stb.) és egy arab számmal kell megkülönböztetni.
6. Külterületen a házszám a helyrajzi számmal megegyező, a nullával kezdődő helyrajzi számnál a nulla számot követő számmal azonos.

10.§ A már megállapított házszámok megváltoztatására (átszámozás) csak olyan rendezetlen állapot megszüntetése érdekében kerülhet sor, amely az ingatlanok azonosítását akadályozza. Így különösen akkor, ha

1. több ingatlan azonos közterületnévvel és azonos házszámmal szerepel az ingatlan-nyilvántartásban,
2. az ingatlan egyedi számszerű megjelölése nem a kialakult növekvő számsornak megfelelő,
3. az ingatlan megosztására,
4. ingatlanok egyesítésére került sor.
5. A házszámozásra vonatkozó hatásköri és eljárásjogi rendelkezések

11.§ (1) A rendeletben meghatározott házszámozás megállapítása átruházott hatáskörben a polgármester hatáskörébe tartozik. E jogkörében eljárva határozattal dönt különösen:

* 1. a házszámok megállapításáról,
  2. az ingatlanok átszámozásáról,
  3. az ingatlantulajdonos kötelezéséről ingatlan házszámtáblával történő megjelölésére,
  4. jogosulatlan házszám használatának megszüntetéséről 8 napos teljesítési határidő tűzése mellett,
  5. a házszámok összevonásáról.

1. A házszámozási hatósági eljárás hivatalból vagy annak a személynek a kérelmére indul, akinek a házszámozáshoz vagy a házszám megváltoztatásához jogos érdeke fűződik.
2. Hivatalból kell megállapítani a házszámot:
   * 1. új közterület létrejötte,
     2. a házszámozási rendben fennálló hiba vagy hiány

esetén.

1. A kérelemet az erre a célra rendszeresített nyomtatványon kell benyújtani a Polgármesteri Hivatalba, melyben meg kell jelölni az ingatlan fekvését, helyrajzi számát, tulajdonosát, a házszámozási kérelem okát, továbbá valószínűsíteni kell a kérelemhez fűződő jogot, jogos érdeket. A kérelmhez csatolni kell a tulajdonjog igazolására alkalmas mellékletet.
2. A határozatnak tartalmaznia kell különösen:
   1. a kérelmező nevét, lakcímét (kérelemre indult eljárás esetén),
   2. a házszám megállapítás okát,
   3. a házszám változással érintett ingatlan helyrajzi számát,
   4. a házszám változással érintett ingatlan változás előtti és utáni címét (település, közterület elnevezése, házszám, alátörés).
3. A határozatot – annak megküldése útján – közölni kell az érintett tulajdonosokkal, a jogerős határozatot a személyi adat- és ingatlannyilvántartó szervekkel, földhivatallal.
4. A házszámozási eljárásra – az e rendeletben foglaltak figyelembe vételével – a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit kell alkalmazni.

IV. FEJEZET

NÉVTÁBLÁK ÉS HÁZSZÁMTÁBLÁK ELHELYEZÉSE

1. Közterületi névtáblák elhelyezése

12.§ (1) A közterületek nevét jól látható módon névtáblán kell feltüntetni.

1. A névtáblát a közterületek elején és végén, valamint útkereszteződéseknél külön tartószerkezeten kell elhelyezni.
2. A közterületi névtáblán fel kell tüntetni a közterületnév elő- és utótagját rövidítés nélkül.
3. A közterületi névtáblán feltüntetett neveknek meg kell egyezniük a közterületi névjegyzékben szereplő írásmóddal.
4. Közterületi névtáblák kihelyezéséről, karbantartásáról, pótlásáról és szükség szerinti cseréjéről az önkormányzat gondoskodik.
5. [[2]](#footnote-2)Külterületen a házszám a helyrajzi számmal megegyező, a nullával kezdődő helyrajzi számnál a nulla számot követő számmal azonos

13.§ A közterület elnevezésének megváltozása esetén a régi elnevezést feltüntető névtáblákat a változásról szóló döntést követő egy évig, piros átlós vonallal áthúzva az eredeti helyén kell hagyni. Az új elnevezést feltüntető névtáblákat közvetlenül a régi fölött vagy alatt kell elhelyezni.

1. A házszámtáblák kihelyezése

14.§ (1) A házszámtáblát az ingatlan használója, tulajdonosa köteles

* 1. az ingatlan közterületről jól látható főépület homlokzatán, vagy az ingatlan bejárati ajtaján, kapuján, kerítésén,
  2. beépítetlen ingatlan esetében a kerítésen, vagy az ingatlan más műszaki objektumán elhelyezni.

1. Külterületen a házszámtáblát, amely egyben a helyrajzi szám tábla is az épületen, vagy ha a távolság indokolja az ingatlan bejáratánál, az útról jól látható helyen kell elhelyezni.
2. A házszámtábla beszerzéséről, kihelyezéséről, szükség szerinti cseréjéről, pótlásáról az ingatlan használója, tulajdonosa köteles gondoskodni.

V. FEJEZET

ZÁRÓ RENDELKEZÉSEK

1. Hatálybalépés

15.§(1)Ez a rendelet a kihirdetést követő napon lép hatályba.

(2) Hatályát veszti Adony Város Önkormányzatának a közterületek elnevezéséről, valamint az ingatlanok házszámozásáról szóló 31/2009. (XII. 18.) rendelete.

Ronyecz Péter sk. Földi Ilona sk.

polgármester jegyző

A rendelet egységes szerkezetbe foglalva: 2016. július 19.

Földi Ilona

jegyző

1. Módosította: a 14/2016.(VII.19.) önkormányzati rendelet 1.§-a, hatályos 2016. július 20-tól. [↑](#footnote-ref-1)
2. Kiegészítette: a 20/2015. (VIII. 14.) önkormányzati rendelet 1.§-a, hatályos 2015. augusztus 15-től. [↑](#footnote-ref-2)